***ΜΙΑ ΜΙΚΡΗ ΕΠΙΚΟΙΝΩΝΙΑ:***

Γεια σας παιδιά!!!!!

Μαρία μου, Βάσια μου, Ειρήνη μου, Φαίδρα μου, Πέτρο μου, Χρήστο μου, Οδυσσέα μου εύχομαι να είστε καλά! Ελπίζω να ασχοληθήκατε με τις ασκησούλες της προηγούμενης βδομάδας και να σας βοήθησαν να περάσετε δημιουργικά το χρόνο σας.

Μπορείτε να μου στέλνετε τις απαντήσεις σας (είτε τις συμπληρώνετε στον υπολογιστή, είτε γράφοντάς τες στο τετράδιό σας και βγάζοντας τες φωτογραφία) στο e-mail επικοινωνίας.

Για όσους δυσκολεύονται να στείλουν τις απαντήσεις για να τις διορθώσω, μπορούν να τις διορθώσουν μόνοι τους!

Στη σελίδα 2 αυτού του αρχείου θα βρείτε το 1ο φύλλο δραστηριοτήτων συμπληρωμένο. Οι απαντήσεις που έπρεπε να συμπληρώσετε είναι σημειωμένες με κίτρινο χρώμα.

Το 2ο φύλλο δραστηριοτήτων, με το οποίο θα ασχοληθείτε αυτή τη βδομάδα είναι στις σελίδες 3 και 4.

Τα φύλλα εργασίας μπορείτε να τα βρείτε και στην e-class αφού πρώτα οι κηδεμόνες σας φτιάξουν λογαριασμό στο ΠΣΔ.

Για οποιαδήποτε απορία σας μπορείτε να μου στείλετε στο email επικοινωνίας μας που είναι: koklamaria88@gmail.com

Μετά το διάβασμα, για ένα ευχάριστο διάλειμμα παρακολουθήστε το παρακάτω βίντεο στο youtube: <https://www.youtube.com/watch?v=10tWJqzZ0bY>

**Καλή συνέχεια!**

**Να είστε πάντα χαμογελαστά!!!!!!!!!!**

**1ο Φύλλο Δραστηριοτήτων**

**ΑΛΓΕΒΡΑ**

**Θετικοί – Αρνητικοί Αριθμοί, Ομόσημοι – Ετερόσημοι**

****

**Άσκηση 1: Να συμπληρώσετε τα παρακάτω κενά.**

α) Οι αριθμοί που έχουν πρόσημο « - » λέγονται **αρνητικοί** .

β) Δύο αριθμοί που έχουν διαφορετικό πρόσημο λέγονται **ετερόσημοι** .

γ) Στον άξονα χ΄χ (την ευθεία των αριθμών) αριστερά του 0 βρίσκονται οι **αριθμοί** αριθμοί.

δ) Θετικοί λέγονται οι αριθμοί που έχουν πρόσημο **+** .

**Άσκηση 2:** **Βάλτε τους παρακάτω αριθμούς στη σωστή ομάδα.**

-5 , +4 , 3 , 0 , - 7,9 , +0,2 , -75 , +32 , -4

Θετικοί: **+4, 3, +0,2, +32**

Αρνητικοί: **-5, -7,9, -75, -4**

Τίποτα από τα δύο: **0**

**Άσκηση 3:** **Να εκφράσετε με ρητούς αριθμούς (θετικούς ή αρνητικούς) τις παρακάτω εκφράσεις.**

**π.χ.** πτώση της θερμοκρασίας κατά 4 C: **-4**

 αύξηση του πληθυσμού κατά 150 ανθρώπους: **+150**

α) ζημία 50 ευρώ: **-50**

β) αύξηση της θερμοκρασίας κατά 5C: **+5**

γ) μείωση πληθυσμού κατά 200 ανθρώπους: **-200**

δ) 18 μέτρα πάνω από την επιφάνεια της θάλασσας: **+18**

ε) κέρδος 40 ευρώ: **+40**

**2ο Φύλλο Δραστηριοτήτων**

**ΑΛΓΕΒΡΑ**

**Α.7.2. Απόλυτη τιμή ρητού – Αντίθετοι ρητοί - Σύγκριση ρητών**

***ΛΙΓΗ ΘΕΩΡΙΑ:***

1. **Τι είναι απόλυτη τιμή αριθμού;**

Απάντηση: Απόλυτη τιμή αριθμού α είναι **η απόσταση του από την αρχή 0** και συμβολίζεται με $\left|α\right|$. Η απόλυτη τιμή είναι **πάντα θετικός** αριθμός.

1. **Ποιοι αριθμοί είναι αντίθετοι;**

Απάντηση: **Αντίθετοι** είναι οι αριθμοί που έχουν την **ίδια απόλυτη τιμή** αλλά **διαφορετικό πρόσημο (ετερόσημοι)**. Ο αντίθετος του χ είναι ο –χ. **π.χ. +3 και -3**

1. **Τι γνωρίζεις για την απόλυτη τιμή θετικού αριθμού, την απόλυτη τιμή αρνητικού αριθμού και τι για την απόλυτη τιμή του 0;**

Απάντηση:

 Η απόλυτη τιμή **θετικού** αριθμού είναι **ο ίδιος ο αριθμός**. **π.χ.** $\left|3\right|=3$

Η απόλυτη τιμή **αρνητικού** αριθμού είναι **ο αντίθετός του**. **π.χ.** $\left|-3\right|=3$

Η απόλυτη τιμή **του 0** είναι **το 0**. **π.χ.**$ \left|0\right|=0$

1. **Τι σχέση έχει το μηδέν με έναν θετικό αριθμό;**

Απάντηση: Το **μηδέν** είναι **μικρότερο** από **κάθε θετικό** αριθμό. **π.χ. 0 < 3**

1. **Τι σχέση έχει το μηδέν με έναν αρνητικό αριθμό**;

Απάντηση: Το **μηδέν** είναι **μεγαλύτερο** από **κάθε αρνητικό** αριθμό. **π.χ. 0>-3**

1. **Τι σχέση έχει ένας θετικός αριθμός με έναν αρνητικό αριθμό;**

Απάντηση: Κάθε **θετικός** αριθμός είναι **μεγαλύτερος** από κάθε **αρνητικό** αριθμό. **π.χ. +3 > -7**

1. **Ποιος είναι μεγαλύτερος από δύο θετικούς αριθμούς;**

Απάντηση: Από δύο **θετικούς** αριθμούς **μεγαλύτερος** είναι αυτός με τη **μεγαλύτερη απόλυτη τιμή** (το μεγαλύτερο ψηφίο) **π.χ. +7 > +4**

1. **Ποιος είναι μεγαλύτερος από δύο αρνητικούς αριθμούς;**

Απάντηση: Από δύο **αρνητικούς** αριθμούς **μεγαλύτερος** είναι αυτός με τη **μικρότερη απόλυτη τιμή** (το μικρότερο ψηφίο) **π.χ. -2 > -4**

***ΛΙΓΕΣ ΑΣΚΗΣΟΥΛΕΣ:***

**Άσκηση 1: Να βρείτε την απόλυτη τιμή των παρακάτω αριθμών.**

|  |  |  |
| --- | --- | --- |
| $\left|-5\right|$ = ..... | $\left|0\right|$ = ….. | $\left|+45\right|$ = …. |
| $\left|+31\right|$ = ….. | $\left|-9\right|$ = …. | $\left|-106\right|$ = ….. |
| $\left|43\right|$ = ….. | $\left|-2020\right|$ = ….. | $\left|7\right|$ = ….. |

**Άσκηση 2: Να βρείτε τον αντίθετο των παρακάτω αριθμών.**

|  |  |  |  |
| --- | --- | --- | --- |
| **Αριθμός** | **Αντίθετος** | **Αριθμός** | **Αντίθετος** |
| +4 |  | 0 |  |
| -72 |  | 6 |  |
| -83 |  | +5 |  |
| 9 |  | -25 |  |

**Άσκηση3: Να συγκρίνετε τους αριθμούς συμπληρώνοντας τα σύμβολα > (μεγαλύτερο), < (μικρότερο) και = (ίσο).**

|  |  |  |
| --- | --- | --- |
| 5 … 7 | 5 … 0 | 11 … 12 |
| -2 … 4 | -5 … 0 | 11 … -12 |
| -6 … -3 | -6 … 8 | -11 … -12 |
| -11 … -22 | -7 … -8 | -11 … 12 |

***ΚΟΥΙΖ***

<https://learningapps.org/display?v=pnhenyrzj20>